
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1420 

12 Ιουνίου 2013 


ΑΠΟΦΑΣΕΙ Σ 

Αριθμ. ΠΟΑ. 1126 

Όροι και προϋποθέσεις χορήγησης άδειας αναστολής 
καταβολής του Φ.Π.Α. κατά την εισαγωγή αγαθών και 
εφαρμογή του συστήματος αντιστροφής της υπο¬ 
χρέωσης για τις παραδόσεις αγαθών στο εσωτερι¬ 
κό της χώρας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. τις διατάξεις του άρθρου 7 του Ν. 4132/2013 (ΦΕΚ 
Α'59/7.3.2013), 

2. τις διατάξεις του Ν. 2960/2001 «Εθνικός Τελωνειακός 
Κώδικας» (ΦΕΚ 265/Α722.11.2001), όπως ισχύει και ιδίως 
των άρθρων 1, 3,11, 29, 31 και 142-177, 

3. τις διατάξεις του Ν. 2859/2000 «Κώδικας Φ.Π.Α.» (ΦΕΚ 
248/Α'/7.11.2000), όπως ισχύει και ιδίως των άρθρων 2, 3, 
4, 5,10,17, 20, 35, 36 και 38, 

4. τις διατάξεις των άρθρων 194 και 211 της Οδηγίας 
αριθμ. 2006/112/ΕΚ του Συμβουλίου σχετικά με το κοινό 
σύστημα του φόρου προστιθεμένης αξίας, όπως ισχύει 
(ί 347/11.12.2006), 

5. τις διατάξεις του καν. (ΕΟΚ) αριθμ. 2913/92 του Συμ¬ 
βουλίου περί θεσπίσεως Κοινοτικού Τελωνειακού Κώδι¬ 
κα (ί 302/19.10.1992), όπως ισχύει και ιδίως των άρθρων 
4, 5α και 13-15, 

6. τις διατάξεις του καν. (ΕΟΚ) αριθμ. 2454/93 της 
Επιτροπής περί θεσπίσεως ορισμένων διατάξε¬ 
ων εφαρμογής του Κοινοτικού Τελωνειακού Κώδικα 
(Ι_ 253/11.10.1993), όπως ισχύει και ιδίως των άρθρων 4ια- 
4κ, 14α-14β και 14ζ-14κδ, 

7. τις διατάξεις του καν. (ΕΕ) αριθμ. 113/2010 της Επι¬ 
τροπής για την εφαρμογή του κανονισμού (ΕΚ) αριθμ. 
471/2009 του Ευρωπαϊκού Κοινοβουλίου και του Συμ¬ 
βουλίου για τις κοινοτικές στατιστικές του εξωτερικού 
εμπορίου με τις τρίτες χώρες (Ι_ 37/10.2.2010), όπως 
ισχύει και ιδίως του άρθρου 4, 

8. τις διατάξεις του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα» (ΦΕΚ 98/Α'/22.4.2005), όπως ισχύει, 

9. τις διατάξεις του άρθρου 6 του Ν. 2690/1999 «Κώδι¬ 
κας Διοικητικής Διαδικασίας» (ΦΕΚ 45/Α79.3.1999), όπως 
ισχύει, 


10. την υπ’ αριθμ. 07927ΕΞ/19.9.2012 (ΦΕΚ 2574/Β719.9.2012) 
απόφαση περί ανάθεσης αρμοδιοτήτων στον Υφυπουρ¬ 
γό Οικονομικών Γ. Μαυραγάνη, 

11. την ανάγκη θέσπισης διαδικασίας χορήγησης 
άδειας αναστολής καταβολής του Φ.Π.Α. κατά την ει¬ 
σαγωγή αγαθών και εφαρμογής του συστήματος αντι¬ 
στροφής της υποχρέωσης για τις παραδόσεις αγαθών 
στο εσωτερικό της χώρας, 

12. το γεγονός ότι από τις διατάξεις της παρούσας 
δεν προκαλείται δαπάνη στον κρατικό προϋπολογισμό, 
αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Πεδίο εφαρμογής 

1. Με την παρούσα απόφαση καθορίζεται διαδικασία 
χορήγησης άδειας σε μη εγκατεστημένα στη χώρα μας 
υποκείμενα στο φόρο προστιθέμενης αξίας (Φ.Π.Α.) πρό¬ 
σωπα, για την πραγματοποίηση εισαγωγών, μη υποκεί¬ 
μενων σε ειδικούς φόρους κατανάλωσης εμπορευμάτων, 
με αναστολή καταβολής του οφειλόμενου Φ.Π.Α. κατά 
την εισαγωγή και εφαρμογή του συστήματος αντιστρο¬ 
φής της υποχρέωσης για τις μεταγενέστερες παραδό¬ 
σεις των αγαθών στο εσωτερικό της χώρας. 

2. Για την εφαρμογή της διαδικασίας αναστολής του 
Φ.Π.Α. κατά την εισαγωγή αγαθών, πρέπει να πληρούνται 
οι ακόλουθες προϋποθέσεις: 

α) ο εισαγωγέας είναι μη εγκατεστημένο στη χώρα 
μας υποκείμενο στο φόρο πρόσωπο, 
β) ο φόρος προστιθεμένης αξίας που βεβαιώνεται επί 
του οικείου τελωνειακού παραστατικού εισαγωγής δεν 
εισπράττεται από την αρμόδια τελωνειακή αρχή εισα¬ 
γωγής αλλά αναγράφεται στην περιοδική και εκκαθα¬ 
ριστική δήλωση Φ.Π.Α. του εισαγωγέα, 
γ) ο εισαγωγέας πραγματοποιεί εισαγωγές, μη υποκεί¬ 
μενων σε ειδικό φόρο κατανάλωσης εμπορευμάτων, ετή¬ 
σιας στατιστικής αξίας ύψους τουλάχιστον 300.000.000 
ευρώ. Ειδικά για τα πρώτα πέντε έτη ένταξης του εισα¬ 
γωγέα στο καθεστώς, η ετήσια στατιστική αξία προσ¬ 
διορίζεται σε 120.000.000 ευρώ, 
δ) ποσοστό άνω του 90% της αξίας των εισαγομένων 
εμπορευμάτων σε ετήσια βάση παραδίδεται σε άλλες 
χώρες της Ευρωπαϊκής Ένωσης (Ε.Ε.) ή σε τρίτες χώρες. 

Η χορήγηση της άδειας μπορεί να αφορά και Όμιλο 
εταιρειών. 

Τα όρια που ορίζονται στις περιπτώσεις γ'και δ'υ- 
πολογίζονται κατά ημερολογιακό έτος με εξαίρεση το 
έτος ένταξης στο καθεστώς για το οποίο υπολογίζεται 
δωδεκάμηνη περίοδος που αρχίζει από την ημερομηνία 
έκδοσης της άδειας και λήγει την αντίστοιχη ημερομη¬ 
νία του επόμενου έτους. 

3. Για την εφαρμογή της διαδικασίας αντιστροφής 
της υποχρέωσης στις παραδόσεις αγαθών στο εσω¬ 
τερικό της χώρας πρέπει να πληρούνται οι ακόλουθες 
προϋποθέσεις: 

α) ο πωλητής είναι πρόσωπο μη εγκατεστημένο στο 
εσωτερικό της χώρας και είτε του έχει χορηγηθεί ανα¬ 
στολή καταβολής του Φ.Π.Α. κατά την εισαγωγή είτε 
ανήκει σε Όμιλο οι επιχειρήσεις του οποίου συμμετέ¬ 
χουν στην άδεια αναστολής καταβολής του Φ.Π.Α., σύμ¬ 
φωνα με τα ανωτέρω αναφερόμενα και 

β) ο πωλητής και ο αγοραστής των αγαθών να διαθέ¬ 
τουν Α.Φ.Μ. / Φ.Π.Α. στο εσωτερικό της χώρας. 

Αρθρο 2 
Ορισμοί 

Γ ια την εφαρμογή της παρούσας απόφασης νοούνται: 

1. Πρόσωπο μη εγκατεστημένο στην Ελλάδα: κάθε 
νομικό πρόσωπο ή ένωση προσώπων που έχει εκτός 
Ελλάδος την καταστατική του έδρα, την κεντρική του 
διοίκηση ή μόνιμη εγκατάσταση. 

2. Όμιλος εταιρειών: κάθε όμιλος που περιλαμβάνει 
ελέγχουσα και ελεγχόμενες εταιρείες. Ως “ελέγχουσα 
εταιρεία” νοείται εταιρεία του Ομίλου που ασκεί επιρ¬ 
ροή, άμεση ή έμμεση, σε άλλη εταιρεία που καλείται 
ελεγχόμενη λόγω των δικαιωμάτων κυριότητας, χρημα¬ 
τοοικονομικής συμμετοχής ή ειδικών κανόνων δικαίου. 

3. Δικαιούχος της άδειας: πρόσωπο στο όνομα του 
οποίου εκδίδεται η άδεια αναστολής καταβολής του 
Φ.Π.Α. κατά την εισαγωγή αγαθών. 

4. Εγκεκριμένος Οικονομικός Φορέας (ΑυΙάοπεοά 
Εοοηοπιίο ΟρθΓαΙοή: οποιοσδήποτε οικονομικός φορέας 
μη εγκατεστημένος στη χώρα μας ο οποίος επωφελεί¬ 
ται από διευκολύνσεις όσον αφορά τους τελωνειακούς 
ελέγχους που άπτονται της ασφάλειας και της προστα¬ 
σίας ή/και από απλουστεύσεις που προβλέπονται από 
τους τελωνειακούς κανόνες εφόσον πληροί τα κριτήρια 
του άρθρου 5α του καν. αριθμ. 2913/92 του Συμβουλίου - 
Κοινοτικός Τελωνειακός Κώδικας. 

5. Πιστοποιητικά ΑΕΟ: πιστοποιητικά που εκδίδονται 
από τις τελωνειακός αρχές των Κρατών Μελών σε οικο¬ 
νομικούς φορείς ώστε να επωφελούνται από απλουστεύ- 
σεις που προβλέπονται στην τελωνειακή νομοθεσία, από 
διευκολύνσεις κατά τους τελωνειακούς ελέγχους σχετικά 
με την ασφάλεια και προστασία και οι οποίοι πληρούν 
τις προϋποθέσεις που καθορίζονται στα άρθρα 14η έως 
14ια του καν. αριθμ. 2454/93 της Επιτροπής - Διατάξεις 
Εφαρμογής Κοινοτικού Τελωνειακού Κώδικα. 

6. Αριθμός ΕΟΒΙ (Εοοηοπιίο ΟρθΓ3ΐθΓ ΠοςιίεΐΓαΙίοη 
ΙόοηΙίίίοαίίοη): μοναδικός αριθμός καταχώρησης και 
αναγνώρισης κάθε οικονομικού φορέα στην Ευρωπαϊ¬ 
κή Ένωση που χρησιμεύει ως κοινό στοιχείο αναφοράς 
στις συναλλαγές των οικονομικών φορέων με τις τε¬ 
λωνειακός αρχές σε όλη την Κοινότητα καθώς και για 
την ανταλλαγή πληροφοριών μεταξύ των τελωνειακών 
αρχών των Κρατών - Μελών. 


7. Α.Φ.Μ.: Αριθμός Φορολογικού Μητρώου που χορη¬ 
γείται από την αρμόδια Δημόσια Οικονομική Υπηρεσία 
(Δ.Ο.Υ.). 

8. Στατιστική αξία εισαγωγών: η τιμή που πράγματι 
πληρώνεται ή πρέπει να πληρωθεί για τα εισαγόμενα 
αγαθά, εξαιρουμένων των αυθαίρετων ή πλασματικών 
αξιών, κατά τη στιγμή και στον τόπο όπου τα αγαθά 
διασχίζουν τα σύνορα του κράτους μέλους προορι¬ 
σμού και η οποία αναπροσαρμόζεται, όταν απαιτείται, 
κατά τρόπον ώστε να περιλαμβάνει αποκλειστικά και 
εξ ολοκλήρου το κόστος μεταφοράς και ασφάλισης 
που απαιτείται για την παράδοση των αγαθών από τον 
τόπο αναχώρησής τους στα σύνορα του κράτους μέ¬ 
λους προορισμού (αξία ΟΙΡ). 

9. Νόμιμος εκπρόσωπος: οποιοδήποτε πρόσωπο ορί¬ 
ζεται από τον αιτούντα ως υπεύθυνο ενώπιον των τε¬ 
λωνειακών και φορολογικών αρχών για την υποβολή 
της αίτησης και των δικαιολογητικών εγγράφων που τη 
συνοδεύουν, για την υποβολή οποιουδήποτε εγγράφου ή 
πληροφορίας που απαιτείται για την έκδοση της άδειας 
καθώς και για την παρακολούθηση των προϋποθέσεων 
εφαρμογής της διαδικασίας αναστολής καταβολής του 
Φ.Π.Α. κατά την εισαγωγή. 

Αρθρο 3 
Αρμόδιες αρχές 

1. Αρμόδιες αρχές για την έκδοση της άδειας ανα¬ 
στολής καταβολής του Φ.Π.Α. κατά την εισαγωγή αγα¬ 
θών και εφαρμογής του συστήματος αντιστροφής της 
υποχρέωσης για τις μετέπειτα παραδόσεις αγαθών στο 
εσωτερικό της χώρας: 

Η Γ ενική Γ ραμματεία Δημοσίων Εσόδων ορίζεται ως 
αρμόδια αρχή έκδοσης της άδειας αναστολής καταβο¬ 
λής του Φ.Π.Α. κατά την εισαγωγή, συνεπικουρούμενη 
από τη Γενική Διεύθυνση Τελωνείων και Ε.Φ.Κ. και τη 
Γ ενική Διεύθυνση Φορολογίας. 

Ειδικότερα, οι ΕΛ.ΥΤ. Αττικής και Θεσσαλονίκης ορί¬ 
ζονται ως αρμόδιες αρχές για τον έλεγχο των κρι¬ 
τηρίων της χρηματοπιστωτικής φερεγγυότητας, της 
συμμόρφωσης προς τις τελωνειακός απαιτήσεις και 
της ύπαρξης ικανοποιητικού συστήματος διαχείρισης 
εμπορικών και μεταφορικών καταχωρήσεων του δικαι¬ 
ούχου της άδειας. 

2. Αρμόδιες αρχές για την παρακολούθηση της δι¬ 
αδικασίας αναστολής καταβολής του Φ.Π.Α. κατά την 
εισαγωγή αγαθών: 

Η 1η Τελωνειακή Περιφέρεια Αττικής και η 2η Τε- 
λωνειακή Περιφέρεια Θεσσαλονίκης ορίζονται, κατά 
περίπτωση, ως αρμόδιες αρχές για τη γενικότερη πα¬ 
ρακολούθηση και ορθή εφαρμογή της διαδικασίας ανα¬ 
στολής καταβολής του Φ.Π.Α. κατά την εισαγωγή, τη 
συγκέντρωση των στοιχείων εισαγωγών που πραγματο¬ 
ποιούν οι δικαιούχοι της άδειας κατά τη διάρκεια ενός 
ημερολογιακού έτους και την τήρηση αρχείου αδειών. 

Οι ΕΛ.ΥΤ. Αττικής και Θεσσαλονίκης ορίζονται, κατά 
περίπτωση, ως αρμόδιες αρχές για την παρακολούθηση 
και τον έλεγχο του κριτηρίου γ της παρ. 4α του άρθρου 
29 του Ν. 2960/2001. Για να διαπιστωθεί ότι πληρείται το 
κριτήριο γ της παρ. 4α του άρθρου 29 του Ν. 2960/2001, 
η αξία των παραδόσεων που πραγματοποιούνται σε 
μεταγενέστερο της εισαγωγής χρόνο μειώνεται με το 
περιθώριο κέρδους ώστε να προσεγγίζει τη στατιστική 
αξία εισαγωγής. Οποιαδήποτε μεταβολή του περιθωρίου 

κέρδους γνωστοποιείται άμεσα από τον δικαιούχο της 
άδειας στην αρμόδια αρχή έκδοσης. 

3. Αρμόδιες αρχές για την παρακολούθηση της εκ¬ 
πλήρωσης των φορολογικών υποχρεώσεων των μη 
εγκατεστημένων στην Ελλάδα υποκείμενων στο φόρο: 

Η Α' Δ.Ο.Υ. Αθηνών ορίζεται ως αρμόδια για την από¬ 
δοση του Α.Φ.Μ. στις μη εγκατεστημένες στην Ελλάδα 
επιχειρήσεις καθώς και για την εκπλήρωση των δηλω¬ 
τικών υποχρεώσεων των επιχειρήσεων αυτών. 

ΚΕΦΑΛΑΙΟ Β' 

ΔΙΑΔΙΚΑΣΙΑ ΕΚΔΟΣΗΣ ΑΔΕΙΑΣ ΑΝΑΣΤΟΛΗΣ 
ΚΑΤΑΒΟΛΗΣ ΤΟΥ Φ.Π.Α. ΚΑΤΑ ΤΗΝ ΕΙΣΑΓΩΓΗ 
ΚΑΙ ΕΦΑΡΜΟΓΗΣ ΤΟΥ ΣΥΣΤΗΜΑΤΟΣ 
ΑΝΤΙΣΤΡΟΦΗΣ ΤΗΣ ΥΠΟΧΡΕΩΣΗΣ 

Αρθρο 4 

Υποβολή αίτησης 

1. Για τη χορήγηση άδειας αναστολής καταβολής 
του Φ.Π.Α. κατά την εισαγωγή αγαθών και αντιστρο¬ 
φής της υποχρέωσης κατά την παράδοση αγαθών στο 
εσωτερικό της χώρας υποβάλλεται αίτηση από το μη 
εγκατεστημένο στη χώρα μας πρόσωπο προς τη Γ ενική 
Γραμματεία Δημοσίων Εσόδων σύμφωνα με το υπό¬ 
δειγμα του εντύπου που παρατίθεται στο Παράρτημα I. 
ί. Στην αίτηση δηλώνεται: 

α) η επωνυμία του αιτούντος και ο αριθμός ΕΟΒΙ 
του αιτούντος που του έχει αποδοθεί στην Ευρωπαϊκή 
Ένωση για τις συναλλαγές που πραγματοποιεί με τις 
τελωνειακές αρχές της Ευρωπαϊκής Ένωσης, 
β) ο Αριθμός Φορολογικού Μητρώου του αιτούντος 
και του νόμιμου εκπροσώπου του που έχουν αποδοθεί 
στη χώρα μας. Το πεδίο αυτό δεν συμπληρώνεται για 
τον αιτούντα εφόσον πρόκειται για πρόσωπο εγκατε¬ 
στημένο εκτός Ε.Ε., 

γ) πιστοποιητικά ΑΕΟ, εφόσον υπάρχουν, εκδοθέντα 
από αρμόδιες τελωνειακός αρχές της Κοινότητας, 
δ) τα τελωνεία εισαγωγής και εξαγωγής εμπορευ¬ 
μάτων, 

ε) ο τόπος όπου τηρούνται οι κύριες λογιστικές κα¬ 
ταχωρήσεις του αιτούντος, 
στ) ο τύπος κύριας λογιστικής καταχώρησης (σε ηλε¬ 
κτρονική ή σε έντυπη μορφή και το είδος του χρησιμο¬ 
ποιούμενου συστήματος και λογισμικού), 
ζ) η εκτιμώμενη στατιστική αξία εισαγωγών σε ετήσια 
βάση, 

η) εάν ο αϊτών έχει καταδικαστεί στη χώρα εγκατά¬ 
στασής του για σοβαρό αδίκημα συνδεόμενο με την 
οικονομική του δραστηριότητα ή τελεί υπό διαδικασία 
πτώχευσης, 

θ) ότι ο αϊτών θα καταθέσει, εντός προθεσμίας δέκα 
(10) εργάσιμων ημερών, φάκελο που θα περιλαμβάνει 
δικαιολογητικά έγγραφα ως προς τα ως άνω δηλωθέντα 
στην αίτηση στοιχεία, τη ροή των εμπορικών συναλλα¬ 
γών (τιμολόγηση εισαγομένων αγαθών και τιμολόγηση 
μεταγενέστερων παραδόσεων), τα εφαρμοζόμενα πε¬ 
ριθώρια κέρδους καθώς και στοιχεία που αποδεικνύουν 
ότι πληρούνται οι προϋποθέσεις της χρηματοπιστωτι¬ 
κής φερεγγυότητας, της συμμόρφωσης προς τις τε¬ 
λωνειακός απαιτήσεις και της ύπαρξης ικανοποιητικού 
συστήματος διαχείρισης εμπορικών και μεταφορικών 
καταχωρήσεων του αιτούντος. 

ϋ. Σε περίπτωση Ομίλου εταιρειών, στην αίτηση δη¬ 
λώνεται: 


α) η επωνυμία και ο αριθμός ΕΟΒΙ όλων των εταιρειών 
του Ομίλου που τους έχουν αποδοθεί στην Ευρωπαϊκή 
Ένωση για τις συναλλαγές που πραγματοποιούν με τις 
τελωνειακός αρχές της Ευρωπαϊκής Ένωσης, 
β) οι Αριθμοί Φορολογικού Μητρώου όλων των εται¬ 
ρειών του Ομίλου και του νόμιμου εκπροσώπου του 
Ομίλου, που έχουν αποδοθεί στη χώρα μας. Το πεδίο 
αυτό δεν συμπληρώνεται από πρόσωπα εγκατεστημένα 
εκτός Ε.Ε., 

γ) πιστοποιητικά ΑΕΟ, εφόσον υπάρχουν, εκδοθέντα 
από αρμόδιες τελωνειακός αρχές της Κοινότητας για 
όλες τις εταιρείες του Ομίλου, 
δ) οι εταιρείες του Ομίλου που θα δραστηριοποιούνται 
στα πλαίσια εφαρμογής της παρούσας και η επωνυμία 
της εταιρείας/εταιρειών που θα υποβάλλουν διασάφηση 
εισαγωγής στην αρμόδια τελωνειακή αρχή, 
ε) η εκτιμώμενη στατιστική αξία εισαγωγών σε ετήσια 
βάση για το σύνολο των εταιρειών του Ομίλου, 
στ) τα τελωνεία εισαγωγής και εξαγωγής εμπορευ¬ 
μάτων, 

ζ) ο τόπος όπου τηρούνται οι κύριες λογιστικές κα¬ 
ταχωρήσεις κάθε εταιρείας του Ομίλου, 
η) ο τύπος κύριας λογιστικής καταχώρησης κάθε εται¬ 
ρείας του Ομίλου (σε ηλεκτρονική ή σε έντυπη μορφή 
και το είδος του χρησιμοποιούμενου συστήματος και 
λογισμικού), 

θ) εάν για εταιρεία του Ομίλου υφίσταται καταδικα- 
στική απόφαση για σοβαρό αδίκημα συνδεόμενο με 
την οικονομική της δραστηριότητα ή εάν εταιρεία του 
Ομίλου τελεί υπό διαδικασία πτώχευσης, 
ι) ότι ο αϊτών θα καταθέσει, εντός προθεσμίας δέκα 
(10) εργάσιμων ημερών, φάκελο που θα περιλαμβάνει: 

- γενική περιγραφή της μητρικής εταιρείας και της 
στρατηγικής της, 

- γενική περιγραφή της οργανωτικής, νομικής και λει¬ 
τουργικής δομής του Ομίλου, 

- γενική περιγραφή των εταιρειών του Ομίλου, 

- γενική περιγραφή της ροής των εμπορικών συναλλα¬ 
γών και της ροής των ενδοομιλικών συναλλαγών καθώς 
και τα εφαρμοζόμενα περιθώρια κέρδους, 

- τα δικαιολογητικά έγγραφα για τα δηλωθέντα α-θ 
στην αίτηση στοιχεία, 

- τα στοιχεία που αποδεικνύουν ότι πληρούνται οι 
προϋποθέσεις της χρηματοπιστωτικής φερεγγυότητας, 
της συμμόρφωσης προς τις τελωνειακός απαιτήσεις και 
της ύπαρξης ικανοποιητικού συστήματος διαχείρισης 
εμπορικών και μεταφορικών καταχωρήσεων του αιτού- 
ντος για κάθε εταιρεία του Ομίλου. 

μι. Κατόπιν υποβολής της αίτησης και εντός προθε¬ 
σμίας δέκα (10) εργάσιμων ημερών υποβάλλεται από 
τον αιτούντα φάκελος που περιλαμβάνει τα στοιχεία 
που αναφέρονται στο σημείο (ι) της περίπτωσης ί και 
στο σημείο (ι) της περίπτωσης Ν της παραγράφου 1 του 
παρόντος άρθρου. 

2. Η αίτηση δεν γίνεται αποδεκτή στις ακόλουθες 
περιπτώσεις: 

α) εάν η αίτηση δεν περιλαμβάνει τα στοιχεία της 
παραγράφου 1, 

β) εάν ο αϊτών έχει καταδικαστεί για σοβαρό αδίκημα, 
συνδεόμενο με την οικονομική του δραστηριότητα ή 
τελεί υπό διαδικασία πτώχευσης κατά το χρόνο υπο¬ 
βολής της αίτησης. Σε περίπτωση Ομίλου εταιρειών, το 
εν λόγω στοιχείο ισχύει για κάθε εταιρεία του Ομίλου, 

γ) εάν ο νόμιμος εκπρόσωπος του αιτούντος, έχει 
καταδικαστεί για σοβαρό ποινικό αδίκημα. 

3. Σε περίπτωση αποδοχής της αίτησης, η αρμόδια 
αρχή έκδοσης γνωστοποιεί εγγράφως στον αιτούντα 
την αποδοχή της αίτησης. 

4. Σε περίπτωση απόρριψης της αίτησης, η αρμόδια 
αρχή έκδοσης γνωστοποιεί εγγράφως στον αιτούντα 
τους λόγους απόρριψης της αίτησης. 

Άρθρο 5 

Προϋποθέσεις έκδοσης της άδειας 

1. Οι προϋποθέσεις χορήγησης άδειας αναστολής κα¬ 
ταβολής του Φ.Π.Α. κατά την εισαγωγή περιλαμβάνουν: 

- ικανοποιητικό ιστορικό συμμόρφωσης προς τις τε¬ 
λωνειακός απαιτήσεις, 

- ικανοποιητικό σύστημα διαχείρισης εμπορικών και 
μεταφορικών καταχωρήσεων, 

- αποδεδειγμένη χρηματοπιστωτική φερεγγυότητα. 

2. Το ιστορικό συμμόρφωσης προς τις τελωνειακός 
απαιτήσεις θεωρείται ικανοποιητικό αν κατά τα τρία 
τελευταία χρόνια πριν από την υποβολή της αίτησης 
δεν έχουν διαπραχθεί σοβαρές ή επανειλημμένες πα¬ 
ραβάσεις της τελωνειακής νομοθεσίας από κανένα από 
τα ακόλουθα πρόσωπα: 

α) τον αιτούντα 1 

β) τον νόμιμο εκπρόσωπο του αιτούντος, 

Το ιστορικό συμμόρφωσης προς τις τελωνειακός 
απαιτήσεις μπορεί να θεωρηθεί ικανοποιητικό, όταν 
η αρμόδια τελωνειακή αρχή κρίνει τυχόν υπάρχουσες 
παραβάσεις αμελητέες σε σχέση με τον αριθμό ή τον 
όγκο των τελωνειακών δραστηριοτήτων και ότι αυτές 
δεν δημιουργούν αμφιβολίες ως προς την καλή πίστη 
του αιτούντος. 

3. Ο αϊτών διαθέτει ικανοποιητικό σύστημα διαχεί¬ 
ρισης εμπορικών και μεταφορικών καταχωρίσεων σε 
περίπτωση που πληροί τις ακόλουθες απαιτήσεις: 

α) διατηρεί σύστημα λογιστικής σύμφωνο με τις γενικά 
αποδεκτές αρχές της λογιστικής που εφαρμόζονται στο 
κράτος στο οποίο τηρούνται οι λογιστικές καταχωρίσεις 1 

β) διαθέτει σύστημα εφοδιαστικής διαχείρισης που 
επιτρέπει την διάκριση των κοινοτικών και μη κοινοτικών 
εμπορευμάτων 1 

γ) διαθέτει διοικητική οργάνωση ανάλογη με το εί¬ 
δος και το μέγεθος της επιχείρησης, κατάλληλη για τη 
διαχείριση της διακίνησης των εμπορευμάτων, καθώς 
και εσωτερικούς ελέγχους 1 

δ) διαθέτει κατάλληλα μέτρα για την ασφάλεια της 
τεχνολογίας της πληροφορικής που χρησιμοποιεί, για 
την προστασία του μηχανογραφικού του συστήματος 
από μη εξουσιοδοτημένη παρείσφρηση και τη διασφά¬ 
λιση των εγγράφων του. 

4. Η προϋπόθεση περί της χρηματοπιστωτικής φε- 
ρεγγυότητας του αιτούντος θεωρείται ότι πληρούται 
εφόσον η φερεγγυότητά του αποδεικνύεται για τα τρία 
τελευταία χρόνια. 

Για τους σκοπούς του παρόντος άρθρου, ως χρημα¬ 
τοπιστωτική φερεγγυότητα νοείται μια υγιής οικονομική 
κατάσταση που είναι επαρκής για την εκπλήρωση των 
υποχρεώσεων του αιτούντος, λαμβανομένων δεόντως 
υπόψη των χαρακτηριστικών του είδους της επιχειρη¬ 
ματικής του δραστηριότητας. 

Όταν έχουν παρέλθει λιγότερα από τρία χρόνια από 
την έναρξη δραστηριότητας του αιτούντος, η χρημα¬ 


τοπιστωτική του φερεγγυότητα κρίνεται με βάση τα 
διαθέσιμα στοιχεία και πληροφορίες. 

5. Οι ανωτέρω προϋποθέσεις αποδεικνύονται με την 
προσκόμιση εκ μέρους του αιτούντα πιστοποιητικού 
ΑΕΟ που έχει εκδοθεί από τις αρμόδιες τελωνειακές αρ¬ 
χές των Κρατών Μελών του τόπου εγκατάστασής τους 
ή με προσκόμιση πιστοποιητικού ΑΕΟ που έχει εκδοθεί 
βάσει διεθνούς συμφωνίας μεταξύ της Κοινότητας και 
της τρίτης χώρας στην οποία είναι εγκατεστημένος ο 
οικονομικός φορέας η οποία προβλέπει την αμοιβαία 
αναγνώριση των πιστοποιητικών ΑΕΟ ή με έγγραφα 
τελωνειακών, φορολογικών και άλλων επίσημων αρχών 
του Κράτους εγκατάστασης του αιτούντος. 

Σε περίπτωση Ομίλου εταιρειών, οι ανωτέρω προϋ¬ 
ποθέσεις χορήγησης της άδειας αναστολής καταβολής 
του Φ.Π.Α. κατά την εισαγωγή πρέπει να πληρούνται για 
κάθε εταιρεία του Ομίλου. 

Αρθρο 6 
Έκδοση άδειας 

1. Η αίτηση διαβιβάζεται από τη Γενική Γραμματεία 
Δημοσίων Εσόδων στις αρμόδιες Γενικές Διευθύνσεις 
Τελωνείων και Ε.Φ.Κ. και Φορολογίας. 

2. Εφόσον η αίτηση περιλαμβάνει τα στοιχεία α-η της 
περίπτωσης ί και α-θ της περίπτωσης ϋ της παραγρά¬ 
φου 1 του άρθρου 4 της παρούσας δύναται η Γ ενική 
Γραμματεία Δημοσίων Εσόδων να χορηγεί προέγκριση 
της άδειας εντός προθεσμίας δέκα (10) ημερολογιακών 
ημερών με σκοπό την δυνατότητα έναρξης πραγμα¬ 
τοποίησης συναλλαγών. Προέγκριση της άδειας δεν 
μπορεί να χορηγηθεί στην περίπτωση που ο αϊτών είναι 
πρόσωπο εγκατεστημένο εκτός Ε.Ε. 

Η διοικητική πράξη που εκδίδεται από τη Γενική 
Γ ραμματεία Δημοσίων Εσόδων για την προέγκριση της 
άδειας γνωστοποιείται στον αιτούντα και στις αρμόδιες 
τελωνειακός και φορολογικές αρχές. 

3. Η Γενική Διεύθυνση Τελωνείων και Ε.Φ.Κ. διαβιβάζει 
την αίτηση και όλα τα δικαιολογητικά που υποβάλλονται 
με αυτήν στην αρμόδια, κατά περίπτωση, ΕΛ.ΥΤ. Αττικής 
και Θεσσαλονίκης με σκοπό τον έλεγχο των δηλωθέ- 
ντων στην αίτηση πληροφοριών καθώς και τον έλεγχο 
των προϋποθέσεων του άρθρου 5. Η αρμόδια ΕΛ.ΥΤ. 
μετά την επεξεργασία και τον έλεγχο των στοιχείων 
εισηγείται περί της έγκρισης χορήγησης της άδειας ή 
απόρριψης αυτής προς τη Γ ενική Διεύθυνση Τελωνείων 
και Ε.Φ.Κ. εντός προθεσμίας εξήντα (60) ημερολογιακών 
ημερών από την ημερομηνία παραλαβής από αυτή του 
σχετικού φακέλου. 

4. Η άδεια χορηγείται από την αρμόδια Γ ενική Γ ραμ¬ 
ματεία Δημοσίων Εσόδων εντός προθεσμίας εκατόν 
είκοσι (120) ημερολογιακών ημερών από την ημερομηνία 
παραλαβής του φακέλου της περίπτωσης ϋί της παρα¬ 
γράφου 1 του άρθρου 4. 

5. Η άδεια εκδίδεται από την αρμόδια αρχή σύμφωνα 
με το υπόδειγμα που παρατίθεται στο Παράρτημα II της 
παρούσας και κοινοποιείται στον αιτούντα. 

6. Η άδεια γνωστοποιείται άμεσα στις εμπλεκόμενες 
τελωνειακός και φορολογικές αρχές, τις αρμόδιες ΕΛ.ΥΤ. 
και τις Τελωνειακός Περιφέρειες. 

7. Η άδεια τίθεται σε ισχύ εντός προθεσμίας τριών (3) 
ημερολογιακών ημερών από την ημερομηνία έκδοσής 
της και διαρκεί μέχρι την ανάκλησή της. 

8. Οποιαδήποτε μεταβολή στα στοιχεία της άδειας 
γνωστοποιείται άμεσα από τον δικαιούχο της άδειας 
στην αρμόδια αρχή έκδοσης. 

Αρθρο 7 

Απόρριψη αίτησης άδειας 

Η αρμόδια αρχή δεν προβαίνει στην έκδοση της 
άδειας όταν διαπιστωθεί από τον έλεγχο των στοι¬ 
χείων της αίτησης και των δικαιολογητικών αυτής ότι 
δεν πληρούνται οι προϋποθέσεις έκδοσης της άδειας. 

Σε περίπτωση απόρριψης της άδειας, η αρμόδια αρχή 
έκδοσης προβαίνει στις κατωτέρω ενέργειες: 

α) κοινοποιεί εγγράφως στον αιτούντα τους λόγους 
επί των οποίων προτίθεται να βασίσει την απόρριψη 
αυτή και του παρέχει τη δυνατότητα να ασκήσει το 
Δικαίωμα Προηγούμενης Ακρόασης, προκειμένου να 
εκθέσει τις απόψεις του, εντός προθεσμίας δέκα (10) 
ημερολογιακών ημερών από την ημερομηνία κατά την 
οποία πραγματοποιήθηκε ή θεωρείται ότι πραγματοποι¬ 
ήθηκε, η παραλαβή της έγγραφης κοινοποίησης, 
β) σε περίπτωση που και μετά την έκθεση των από¬ 
ψεων του αιτούντα κατά τα ανωτέρω, εξακολουθούν 
να υφίστανται οι λόγοι απόρριψης, η αρμόδια αρχή έκ¬ 
δοσης κοινοποιεί με αιτιολογημένη απόφασή της στον 
αιτούντα, τους λόγους απόρριψης της άδειας και κοι¬ 
νοποιεί την απόφαση αυτή στην αρμόδια Δ.Ο.Υ. 

Αρθρο 8 

Ανάκληση άδειας 

Η άδεια ανακαλείται από την αρμόδια αρχή έκδοσης 
στις ακόλουθες περιπτώσεις: 

α) όταν διαπιστώνεται, από τον έλεγχο που πραγμα¬ 
τοποιείται κατά τη διάρκεια του έτους από τις αρμόδιες 
ΕΛ.ΥΤ., ότι δεν πληρούνται ή καταστρατηγούνται τα 
κριτήρια β και γ της παραγράφου 4α του άρθρου 29 
του Εθνικού Τελωνειακού Κώδικα, 
β) όταν έχουν διαπραχθεί σοβαρές παραβάσεις σχε¬ 
τικά με την τελωνειακή και φορολογική νομοθεσία από 
τον δικαιούχο της άδειας, 

γ) κατόπιν αιτήσεως του ενδιαφερομένου προσώπου. 
Η ανάκληση της άδειας παράγει έννομα αποτελέσμα¬ 
τα από την επόμενη μέρα της γνωστοποίησής της. 

ΚΕΦΑΛΑΙΟ Γ 

ΥΠΟΧΡΕΩΣΕΙΣ ΑΡΜΟΔΙΩΝ ΤΕΛΩΝΕΙΑΚΩΝ 
ΚΑΙ ΦΟΡΟΛΟΓΙΚΩΝ ΑΡΧΩΝ - ΥΠΟΚΕΙΜΕΝΩΝ ΣΤΟ 
ΦΟΡΟ ΠΡΟΣΩΠΩΝ - ΝΟΜΙΜΟΥ ΕΚΠΡΟΣΩΠΟΥ 

Αρθρο 9 

Διαδικασία Χορήγησης Α.Φ.Μ 

1. Για τη χορήγηση Α.Φ.Μ. στα πρόσωπα που χορηγεί¬ 
ται άδεια σύμφωνα με το άρθρο 1 εφαρμόζεται η διαδι¬ 
κασία που προβλέπεται στην υπ’ αριθμ. ΠΟΑ. 1113/2013 
απόφαση Υπουργού Οικονομικών. 

2. Ειδικά για τους υποκείμενους στο φόρο που είναι 
εγκατεστημένοι σε τρίτες χώρες, η συμπλήρωση της 
δήλωσης του Παραρτήματος I της ανωτέρω απόφασης 
Υπουργού Οικονομικών προσαρμόζεται στα στοιχεία 
των προσώπων αυτών. Η ανωτέρω δήλωση μπορεί να 
υποβληθεί μόνο μετά την οριστική έγκριση της άδειας 
που προβλέπεται στο άρθρο 1. Για λόγους ταυτοποί¬ 
ησης, τα πρόσωπα αυτά υποχρεούνται να υποβάλουν 
πιστοποιητικό από τη φορολογική αρχή της χώρας που 
είναι εγκατεστημένα από το οποίο να προκύπτουν τα 


στοιχεία που δηλώνονται για την έναρξη των εργασιών. 
Το πιστοποιητικό αυτό μπορεί να υποβάλλεται ηλεκτρο¬ 
νικά στην ηλεκτρονική διεύθυνση: «άογ3ΐΝηοη@1836. 
εγζβΙχίε.οον.ρΓ». 

Η αρμόδια Δ.Ο.Υ. γνωστοποιεί τον Α.Φ.Μ. του υποκειμέ¬ 
νου στις αρμόδιες τελωνειακός και φορολογικές αρχές 
για τους σκοπούς της παρούσας απόφασης. 

Αρθρο 10 

Υποχρεώσεις των υποκειμένων στο φόρο 
προσώπων που πραγματοποιούν παραδόσεις 
στο εσωτερικό της χώρας 

1. Ο πωλητής εκδίδει φορολογικό στοιχείο στο οποίο 
αναγράφει τον αναλογούντα Φ.Π.Α., ο οποίος δεν ει- 
σπράττεται, τον αριθμό της παρούσας απόφασης καθώς 
και τον αριθμό της χορηγούμενης άδειας σύμφωνα με 
το άρθρο 6 της παρούσας. 

2. Ο φόρος που αναλογεί στην παράδοση αγαθών στο 
εσωτερικό της χώρας αποδίδεται από τον αγοραστή 
με την περιοδική του δήλωση, με την οποία ασκείται 
συγχρόνως και το δικαίωμα έκπτωσης. 

3. Τα πρόσωπα που αναφέρονται στην άδεια του 
άρθρου 1, υποχρεούνται στην υποβολή περιοδικής και 
εκκαθαριστικής δήλωσης Φ.Π.Α., οι οποίες υποβάλλονται 
σύμφωνα με τη διαδικασία που καθορίζεται με την υπ’ 
αριθμ. ΠΟΑ. 1113/2013 απόφαση Υπουργού Οικονομικών, 
καθώς και των λοιπών υποχρεώσεων που προβλέπονται 
στο άρθρο 36 του Κώδικα Φ.Π.Α. 

4. Τα ανωτέρω πρόσωπα υποχρεούνται να υποβάλλουν 
καταστάσεις με τα στοιχεία πελατών προμηθευτών, για 
σκοπούς διασταύρωσης των συναλλαγών. Ο χρόνος, ο 
τρόπος και η διαδικασία υποβολής των καταστάσεων 
αυτών θα οριστεί με νεώτερη υπουργική απόφαση. 

Αρθρο 11 

Υποχρεώσεις νόμιμου εκπροσώπου 

1. Ο νόμιμος εκπρόσωπος του δικαιούχου της άδειας 
υποχρεούται να συνδράμει τις αρμόδιες τελωνειακός 
και φορολογικές αρχές με την υποβολή οποιουδήποτε 
εγγράφου ή πληροφορίας που απαιτείται για την εφαρ¬ 
μογή της τελωνειακής και φορολογικής νομοθεσίας 
καθώς και για τον έλεγχο του κριτηρίου δ της παρ. 4α 
του άρθρου 29 του Ν. 2960/2001. 

2. Ο νόμιμος εκπρόσωπος του δικαιούχου της άδειας 
υποχρεούται να έχει διαθέσιμα προς έλεγχο στο αρχείο 
του τα φορολογικά στοιχεία που εκδίδονται για τις 
παραδόσεις αγαθών που πραγματοποιούνται μετά τη 
θέση σε ελεύθερη κυκλοφορία των αγαθών. 

Αρθρο 12 

Ειδικό Βιβλίο Αδειών 

1. Στην 1η Τελωνειακή Περιφέρεια Αττικής και στη 
2η Τελωνειακή Περιφέρεια Θεσσαλονίκης καθώς και 
στην Α' Δ.Ο.Υ. Αθηνών για τις ανάγκες παρακολούθη¬ 
σης των αδειών αναστολής καταβολής του Φ.Π.Α. κατά 
την εισαγωγή και αντιστροφής της υποχρέωσης του 
φόρου για τις παραδόσεις αγαθών στο εσωτερικό της 
χώρας τηρείται Ειδικό Βιβλίο στο οποίο καταγράφονται 
χρονολογικά και κατά αύξοντα αριθμό οι άδειες που 
εκδίδονται και οι άδειες που ανακαλούνται. 

2. Στην 1η Τελωνειακή Περιφέρεια Αττικής και στη 2η 
Τελωνειακή Περιφέρεια Θεσσαλονίκης τηρείται αρχείο 
παρακολούθησης της ορθής εφαρμογής της διαδικασί- 

ας αναστολής της καταβολής του Φ.Π.Α. για κάθε δικαι¬ 
ούχο άδειας, το οποίο περιλαμβάνει την άδεια και ανά 
έτος τα στοιχεία εισαγωγών και τις εκθέσεις ελέγχου 
του κριτηρίου γ της παρ. 4α του άρθρου 29 του Εθνικού 
Τελωνειακού Κώδικα που πραγματοποιούνται από την 
αρμόδια, κατά περίπτωση, ΕΛΎΤ. 

Άρθρο 13 

Διενέργεια ελέγχων 

Για τη διασφάλιση της ορθής εφαρμογής της αναστολής 
καταβολής του Φ.Π.Α. κατά την εισαγωγή και αντιστροφής 


της υποχρέωσης του φόρου για τις παραδόσεις αγαθών 
στο εσωτερικό της χώρας καθώς και των ειδικότερων 
όρων και προϋποθέσεων της παρούσας διενεργούνταί: 

α) από τις αρμόδιες ΕΛΎΤ. τακτικοί και μη τακτικοί 
έλεγχοι τα αποτελέσματα των οποίων γνωστοποιούνται 
στην αρμόδια Τελωνειακή Περιφέρεια καθώς και στη 
17η Δασμολογική Διεύθυνση (Τμήμα Ε': Φ.Π.Α. εισαγω- 
γών-εξαγωγών), 

β) από την αρμόδια Δ.Ο.Υ Μεγάλων Επιχειρήσεων 
έλεγχοι τα αποτελέσματα των οποίων γνωστοποιού¬ 
νται στη 14η Διεύθυνση Φ.Π.Α. 

ΠΑΡΑΡΤΗΜΑ I 


ΑΙΤΗΣΗ ΓΙΑ ΧΟΡΗΓΗΣΗ ΑΔΕΙΑΣ 
ΑΝΑΣΤΟΛΗΣ ΚΑΤΑΒΟΛΗΣ ΤΟΥ ΦΠΑ 
ΚΑΤΑ ΤΗ ΘΕΣΗ ΕΜΠΟΡΕΥΜΑΤΩΝ ΣΕ ΕΛΕΥΘΕΡΗ ΚΥΚΛΟΦΟΡΙΑ ΚΑΙ 
ΑΝΤΙΣΤΡΟΦΗΣ ΤΗΣ ΥΠΟΧΡΕΩΣΗΣ ΣΤΗΝ ΠΑΡΑΔΟΣΗ ΑΓΑΘΩΝ ΣΤΟ ΕΣΩΤΕΡΙΚΟ ΤΗΣ ΧΩΡΑΣ 


Ι.Αιτών 

(επωνυμία, ταχ. Δ/νση, τηλέφωνο, ίαχ, β-πιαίΐ) 

Προς : Γενική Γραμμ. Δημοσίων Εσόδων 

I. Γενική Δ/σνη Τελωνείων & ΕΦΚ 

II. Γενική Δ/νση Φορολογίας 

Ια. Αριθμός αναγνώρισης ΕΟΚΙ 

1β. Αριθμός Φορολογικού Μητρώου (Α.Φ.Μ.) 


Σε περίπτωση Ομίλου Εταιρειών υποβάλλεται συμπληρωματικά έντυπο 1 γιο κάθε εταιρεία του Ομίλου 


2. Νόμιμος εκπρόσωπος αιτούντος 

2α. Ονοματεπώνυμο/Επωνυμία 

2β. Αριθμός Φορολογικού Μητρώου (Α.Φ.Μ.) 

3. Πρόσωπο που υποβάλλει τη διασάφηση (συμπληρώνεται σε περίπτωση Ομίλου εταιρειών) 

Επωνυμία .. 


Επωνυμία.. 



4. Εγκεκριμένος οικονομικός φορέας (ΑΕΟ) 

□ ΝΑΙ 

□ ΟΧΙ 


5. Εκτιμώμενη ετήσια στατιστική αξία εισαγωγών 


6. Τόπος στον οποίο τηρούνται οι κύριες λογιστικές καταχωρήσεις 


7. Τύπος κύριας λογιστικής καταχώρησης 


δα.Τελωνεία Εισαγωγής 

8β. Τελωνεία Εξαγωγής 








9. Εταιρείες που Θα συμμετέχουν στην άδεια (συμπληρώνεται μόνο σε περίπτωση Ομίλου εταιρειών) 
ΚΜ Επωνυμία 


10. Υφίσταται καταδικαστική απόφαση για αδίκημα συνδεόμενο με την οικονομική δραστηριότητα σας ; 
υ ΝΑΙ 

□ ΟΧΙ 


11. Βρίσκεσθε σε διαδικασία πτώχευσης ; 

Ο ΝΑΙ 

□ ΟΧΙ 

12. Δηλώνω υπεύθυνα ότι εντός προθεσμίας 10 ημερών θα υποβληθεί φάκελος με τα στοιχεία που 
αναφέρονται στην περίπτωση ίΐϊ της παραγράφου 1 του άρθρου 4 της Α.Υ.Ο ΠΟΑ. 1126 


13. Η παρούσα αποτελεί δήλωση συναίνεσης για την τήρηση των όρων και προϋποθέσεων του άρθρου 
29.4α του Εθνικού Τελωνειακού Κώδικα 

Τόπος και ημερομηνία Υπογραφή με Επώνυμο & όνομα 

ολογ ράφως_ 

ΣΥΜΠΛΗΡΩΜΑΤΙΚΟ 
ΕΝΤΥΠΟ 1 


1. Επωνυμία 

(Ταχ. Δ/νση, τηλέφωνο, ίαχ, β-χηαΐΐ) 


Ια. Αριθμός αναγνώρισης ΕΟΚΙ 

1β. Αριθμός Φορολογικού Μητρώου (Α.Φ.Μ.) 

2. Εγκεκριμένος οικονομικός φορέας (ΑΕΟ) 

□ ΝΑΙ 

□ ΟΧΙ 


3. Τόπος στον οποίο τηρούνται οι κύριες λογιστικές καταχωρήσεις 

4. Τύπος κύριας λογιστικής καταχώρησης 



5α.Τελωνεία Εισαγωγής 


5β. Τελωνεία Εξαγωγής 


6. Υφίσταται καταδικαστική απόφαση για αδίκημα συνδεόμενο με την οικονομική δραστηριότητα σας ; 
§ ΝΑΙ 

Ο ΟΧΙ 


7. Βρίσκεσθε σε διαδικασία πτώχευσης ; 

□ ΝΑΙ 

□ ΟΧΙ 


8. Η παρούσα αποτελεί δήλωση συναίνεσης για την τήρηση των όρων και προϋποθέσεων του άρθρου 
29.4α του Τελωνειακού Κώδικα 


Τόπος και ημερομηνία 
ολογράφως 


Υπογραφή με Επώνυμο & όνομα 

ΠΑΡΑΡΤΗΜΑ II 


ΑΔΕΙΑ ΑΝΑΣΤΟΛΗΣ ΚΑΤΑΒΟΛΗΣ ΤΟΥ Φ.Π.Α. 

ΚΑΤΑ ΤΗ ΘΕΣΗ ΕΜΠΟΡΕΥΜΑΤΩΝ ΣΕ ΕΛΕΥΘΕΡΗ ΚΥΚΛΟΦΟΡΙΑ ΚΑΙ 
ΑΝΤΙΣΤΡΟΦΗΣ ΤΗΣ ΥΠΟΧΡΕΩΣΗΣ ΣΤΗΝ ΠΑΡΑΔΟΣΗ ΑΓΑΘΩΝ ΣΤΟ ΕΣΩΤΕΡΙΚΟ ΤΗΣ ΧΩΡΑΣ 


Δικαιούχος άδειας 


Γενική Γραμματεία Δημοσίων Εσόδων 

I. Γενική Διεύθυνση Τελωνείων & ΕΦΚ 

II. Γενική Διεύθυνση Φορολογίας 


Αριθ. Αδειας: 


Νόμιμος εκπρόσωπος (Ονοματεπώνυμο/Επωνυμία και ΑΦΜ) 


Αριθμός αναγνώρισης (ΕΟΚΙ) 


Αριθμός Φορολογικού Μητρώου (Α.Φ.Μ.) 


Τελωνεία Εισαγωγής 

Τελωνεία Εξαγωγής 







Αρμόδια ΕΛ.ΥΤ 


Αρμόδια Τελωνειακή Περιφέρεια 


Τόπος και ημερομηνία 


Υπογραφή Γ.Γ.Δ.Ε. 


Με την παρούσα χορηγείται στο δικαιούχο πρόσωπο άδεια θέσης εμπορευμάτων σε ελεύθερη κυκλοφορία με 
αναστολή καταβολής του ΦΠΑ και εφαρμογή του συστήματος αντιστροφής της επιβάρυνσης για τις 
παραδόσεις των αγαθών στο εσωτερικό της χώρας σύμφωνα με τις διατάξεις της παραγράφου 4α του άρθρου 
29 του Εθνικού Τελωνειακού Κώδικα και της παραγράφου 1η του άρθρου 35 του Κώδικα ΦΠΑ. 

Σφραγίδα 

ΠΑΡΑΡΤΗΜΑ II 


ΑΔΕΙΑ ΑΝΑΣΤΟΛΗΣ ΚΑΤΑΒΟΛΗΣ ΤΟΥ Φ.Π.Α. 

ΚΑΤΑ ΤΗ ΘΕΣΗ ΕΜΠΟΡΕΥΜΑΤΩΝ ΣΕ ΕΛΕΥΘΕΡΗ ΚΥΚΛΟΦΟΡΙΑ ΚΑΙ 
ΕΦΑΡΜΟΓΗΣ ΑΝΤΙΣΤΡΟΦΗΣ ΤΗΣ ΥΠΟΧΡΕΩΣΗΣ ΣΤΗΝ ΠΑΡΑΔΟΣΗ ΑΓΑΘΩΝ ΣΤΟ ΕΣΩΤΕΡΙΚΟ ΤΗΣ ΧΩΡΑΣ 



Δικαιούχος άδειας 


Γενική Γραμματεία Δημόσιόν Εσόδων 

I. Γενική Διεύθυνση Τελωνείων & ΕΦΚ 

II. Γενική Διεύθυνση Φορολογίας 


Αριθ. Αδειας: 


Νόμιμος εκπρόσωπος (Ονοματεπώνυμο/Επωνυμία και ΑΦΜ) 


Αριθμός αναγνώρισης (ΕΟΚΙ) 
(για κάθε εταιρεία του Ομίλου) 


Αριθμός Φορολογικού Μητρώου (Α.Φ.Μ.) 
(για κάθε εταιρεία του Ομίλου) 


Τελωνεία Εισαγωγής 

Τελωνεία Εξαγωγής 







Εταιρείες που συμμετέχουν στην άδεια 

ΚΜ Επωνυμία 


Αρμόδια ΕΛ.ΥΤ 


Αρμόδια Τελωνειακή Περιφέρεια 


Τόπος και ημερομηνία 


Υπογραφή Γ.Γ.Δ.Ε. 


Με την παρούσα χορηγείται στο δικαιούχο πρόσωπο άδεια θέσης εμπορευμάτων σε ελεύθερη κυκλοφορία με 
αναστολή καταβολής του ΦΠΑ και εφαρμογή του συστήματος αντιστροφής της επιβάρυνσης για τις 
παραδόσεις των αγαθών στο εσωτερικά της χώρας σύμφωνα με τις διατάξεις της παραγράφου 4α του άρθρου 
29 του Εθνικού Τελωνειακού Κώδικα και της παραγράφου 1η του άρθρου 35 του Κώδικα ΦΠΑ. 

Σφραγίδα 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 

Αρθρο 14 
Ισχύς 

Η παρούσα ισχύει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΊ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - β-πιαΜ: ννβόπΐ3δίβΓ.βί@βί.9Γ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































